Številka: 3314-4/2011/108

Datum: 10. 7. 2020

# Zadeva: Zapisnik 43. seje sveta za promocijo kmetijskih in živilskih proizvodov

Datum seje: 7. 7. 2020

Kraj sestanka: MKGP, Dunajska 22, Ljubljana

Prisotni člani sveta: mag. Anita Jakuš, dr. Bojan Pahor, Ana Le Marechal, Danilo Potokar, Anka Lipušček Miklavič, Petra Skok, Nina Barbara Križnik

Upravičeno odsotni: Anton Jagodic

Prisotni ostali MKGP: ministrica, dr. Aleksandra Pivec, dr. Darja Majkovič, Janja Kokolj Prošek, mag. Štefi Videčnik, Tomaž Džuban

Ostali prisotni: Barbara Rupnik - SO za mleko, Ana Ahčin - SO za meso, dr. Vesna Miličič -SO za sadje

Dnevni red:

1 Sprejem dnevnega reda 43. seje sveta in pregled sklepov 41. in 42. seje

2 Poročilo o izvedbi kampanje EKO in Izbrana kakovost v letu 2020 in plan za 2021

3 Aktivnosti na področju promocije sadje in plačilo prispevka

4 Informacija o aktivnostih na področju promocije mleka in mesa

5 Informacija o notifikaciji specifikacije za shemo Izbrana kakovost

6 Sofinanciranje certificiranja iz ukrepa M3.1 PRP

7 Razno

- RTV kampanja

- Potrditev predlogov novih članov v sektorskem odboru za grozdje in vino ter za žita

AD1 Sprejem dnevnega reda 43. seje sveta in pregled sklepov 41. in 42. seje

Svet je potrdil dnevni red in pregledal sklepe predhodnih sej. Vsi sklepi so bili realizirani.

AD2 Poročilo o izvedbi kampanje EKO in Izbrana kakovost v letu 2020 in plan za 2021

Ga. Le Marechal in ga. Videčnik sta predstavili kampanjo splošne promocije EKO in Izbrana kakovost, ki je potekala od 1. maja do 30. junija letos na kanalih: TV, splet, radio in tisk.

Kampanja je bila v celoti financirana iz proračuna. Predstavljen je bil finančni razrez kampanje.

Ga. Skok je želela podrobnejši pregled stroškov kampanje na spletnih kanalih. Svet je predlagal, da MKGP do naslednjič pripravi podrobnejši stroškovnik kampanje splošne promocije EKO in Izbrana kakovost na spletu in poročilo o opravljenih meritvah o kampanji.

 AD3 Aktivnosti na področju promocije sadja in plačilo prispevka

Ga. Le Marechal je predstavila stanje na področju plačila prispevkov za sektorsko promocijo sadja ter načrte financiranja in izvedbe kampanje sektorja sadja, ki naj bi se začela jeseni letos. Izvedena so bila štiri javna naročila in sicer za: izdelavo kreativne komunikacijske strategije, produkcijo orodij in PR, izvedbo treh dogodkov ter zakup oglasnega prostora.

Glede izvedb dogodkov je ministrica opozorila, da se naj ne načrtuje večjih dogodkov zaradi Covid okoliščin. MKGP naj se o teh vsebinah posvetuje s sektorskim odborom.

AD4 Informacija o aktivnostih na področju promocije mleka in mesa

G. Džuban je predstavil aktivnosti glede sprejemanja odredb o programih promocije ter postopkih pridobivanja sklepa Evropske komisije o združljivosti sheme državne pomoči s Pogodbo o delovanju Evropske unije za sektorja mleko in meso.

Predstavljen je bil plan začetka pobiranja prispevka za promocijo za mleko in meso – okvirno naj bi se začel pobirati septembra letos. Ko bo zbranih dovolj sredstev iz naslova prispevka, se bo začela izvajati tudi sektorska promocija.

Svet je predlagal, da se izdela časovnica izvajanja aktivnosti promocije v sektorju mleka in mesa. Sektorski odbor za mleko je pozval, da se pogovori o plačilu prispevka za mleko.

Svet se je seznanil in potrdil način izvajanja javnih razpisov v kampanji za mleko in meso v okviru deljenih javnih razpisov za prihodnje triletno obdobje, ki ne bo vseboval okvirnega sporazuma kot v prvem 3-letnem programu promocije mleka in mesa.

AD5 Informacija o notifikaciji specifikacije za shemo Izbrana kakovost

Ga. Kokolj Prošek je predstavila postopke notifikacije specifikacije za shemo »izbrana kakovost« za mleko, sadje in meso, ki so sedaj potrjene in so dostopne na spletni strani MKGP. V maju 2020 je bila specifikacija za meso z označbo »izbrana kakovost« na zahtevo Komisije in s soglasjem vlagateljev spremenjena - iz specifikacije je črtan stavek, da se meso »izbrana kakovost« ne sme tržiti pod imenom trgovinskih blagovnih znamk. Povedala je, da MKGP pripravlja predlog spremembe pravilnika o postopku priznanja označbe »izbrana kakovost«, ki mora biti tudi notificiran pri Evropski komisiji. Člani sveta so opozorili, da spremembe specifikacije vplivajo na število živali, ki bodo lahko označene z znakom izbrana kakovost Slovenija, zato so predlagali, da se na naslednji seji svet seznani s stanjem živali, ki izpolnjujejo pogoje za shemo IK Slovenija. Pozval je k uvedbi podpore za krave dojilje v prihodnji skupni kmetijskih politiki, z namenom, da se zagotovi reja slovenskih telet.

Svet je opozoril, da naj pravilnik vsebuje določilo, da je nosilec certifikata za shemi IK proizvajalec.

AD6 Sofinanciranje certificiranja iz ukrepa M3.1 PRP

Ga. Majkovič je predstavila stanje na področju izvajanja ukrepa M3.1 iz PRP, kjer so na razpolago sredstva za povračilo certificiranja. Upravičencem bodo povračila odobrena preko zaprtega javnega razpisa, ki bo objavljen predvidoma ob koncu leta 2020 za naslednje 5-letno obdobje. Člani sveta so opozorili na težave, ki so se pojavile pri črpanju sredstev iz ukrepa M 3.1 PRP in predlagali, da se sektorjem, ki še vstopajo v shemo IK, s strani MKGP predstavi možnosti vstopa v shemo in sofinanciranja s strani PRP in pojasni vsa odprta vprašanja glede vlaganja zahtevkov in uveljavljanja višje sile zaradi sprememb specifikacij, ki vplivajo na izpolnjevanje pogojev iz že objavljenih razpisov ukrepa M 3.1. Opozorili so, da je potrebno tudi prašičerejcem omogočiti sodelovanje v ukrepu M 3.1 Podpora za novo sodelovanje v shemah kakovosti.

AD7 Razno

1. RTV kampanja

Svet se je seznanil z informacijo, da je v času prvega vala Covid 19 RTV Slovenija na pobudo MKGP izvajal kampanjo na lastne stroške in podprl prizadevanja ministrstva, pridelovalcev in živilske industrije za večje poseganje po lokalni hrani.

Svet se je seznanil z izvedbo akcije Mesec slovenskega mleka, ki jo je v času prvega vala Covid19 izvajalo 5 mlekarn skupaj s trgovci in zadrugami za pomoč slovenski mlekarski proizvodnji, kjer so se tudi trgovci odpovedali svojim maržam. Ga. Miklavič Lipušček je pohvalila izvedbo akcije, ki je omogočila, da mleko ni ostalo na kmetijah in v zadrugah kljub ustavitvi izvoza mleka.

G. Pahor je pohvalil odlično sodelovanje z go. Rupnik iz GZS. Povedal je, da je zelo uspešno potekalo tudi komuniciranje na spletnih kanalih Naša super hrana, kjer se je obisk v času Covid 19 zelo povečal. Svet je sklenil, da MKGP do naslednje seje pripravi poročilo o rezultatih na spletnih kanalih Naša super hrana v času Covid 19.

b) Potrditev predlogov novih članov v sektorskem odboru za grozdje in vino ter za žita

Svet je obravnaval in potrdil dva predloga menjave članov v sektorskih odborih in sicer: ZZS je predlagala Branka Valenka namesto Marjana Janžekoviča v sektorski odbor za žita, Obrtna zbornica – sekcija za gostinstvo in turizem je predlagala Stanko Berce namesto Vladimirja Ražmana v sektorski odbor za grozdje in vino.

**Sklepi:**

1. Svet je potrdil dnevni red in pregledal sklepe predhodnih sej. Vsi sklepi so bili realizirani.
2. MKGP za naslednjo sejo pripravi podrobnejši stroškovnik kampanje splošne promocije EKO in Izbrana kakovost za področje promocije na spletnih kanalih in poročilo opravljenih meritev o izvedeni kampanji.
3. MKGP se glede izvedbe načrtovanih dogodkov v okviru kampanje za sadje uskladi s sektorskim odborom za sadje.
4. Svet se seznani s pripravami na izvajanje promocije v sektorju mleka in mesa.
5. MKGP do naslednje seje sveta pripravi časovnico aktivnosti za izvedbo promocije v sektorju mleka in mesa.
6. MKGP o obveznostih za plačilo prispevka za promocijo za mleko in meso poleg info točk obvesti tudi sektorska odbora za mleko in meso.
7. Svet se je seznanil in potrdil način izvajanja javnih razpisov v kampanji za mleko in meso v okviru deljenih javnih razpisov za prihodnje triletno obdobje, ki ne bo vseboval okvirnega sporazuma kot v prvem 3-letnem programu promocije mleka in mesa.
8. Svet se je seznanil s stanjem na področju notifikacije specifikacije za shemo kakovosti Izbrana kakovost.
9. MKGP naj bo pri spremembi pravilnika pozoren, da je nosilec certifikata sheme IK proizvajalec.
10. Do naslednje seje MKGP pripravi informacijo o številu uhlevljenih živali s certifikatom izbrana kakovost.
11. Svet je pozval k uvedbi podpore za krave dojilje v prihodnji skupni kmetijskih politiki, z namenom, da se zagotovi reja slovenskih telet.
12. Svet se je seznanil s stanjem na področju sofinanciranja certificiranja iz ukrepa M3.1 PRP.
13. Svet je predlagal, da MKGP sektorjem, ki še vstopajo v shemo IK, predstavi možnosti vstopa v shemo in sofinanciranja s strani PRP in pojasni vsa odprta vprašanja glede vlaganja zahtevkov in uveljavljanja višje sile zaradi sprememb specifikacij, ki vplivajo na izpolnjevanje pogojev iz že objavljenih razpisov ukrepa M 3.1. in morebitne pripombe sektorjev upošteva pri novem razpisu.
14. Svet se je seznanil z aktivnostmi RTV Slovenija, ki je na pobudo MKGP na lastne stroške izdelal TV spot in brezplačno oglaševal poziv potrošnikom, da posegajo po slovenski hrani. Seznanil se je tudi z uspešno izvedbo kampanje Mesec slovenskega mleka, ki so jo skupaj izvedle slovenske mlekarne, zadruge in trgovci.
15. MKGP do naslednje seje pripravi poročilo o rezultatih obiska na spletnih kanalih Naša super hrana v času prvega vala Covid 19.
16. Svet se je seznanil s predlogom OPZ- sekcije za gostinstvo in turizem za menjavo člana in potrdi Stanko Berce za novo članico sektorskega odbora za grozdje in vino namesto Vladimirja Ražmana.
17. Svet se je seznanil s predlogom ZZS in potrdil imenovanje Branka Valenka namesto Marjana Janžekoviča kot člana sektorskega odbora za žita.
18. Naslednja seja sveta bo konec septembra.

Zapisala:

mag. Štefi Videčnik,

sekretarka sveta mag. Anita Jakuš,

predsednica sveta za promocijo kmetijskih in živilskih proizvodov